**Indokolás**

1. §-hoz

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus-világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére a 478/2020. (XI. 3.) Korm. rendelettel (2020. november 4. és 2021. február 7. között), valamint a 27/2021. (I. 29.) Korm. rendelettel (2021. február 8-tól) veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A veszélyhelyzet idején alkalmazandó védelmi intézkedések második üteméről szóló 484/2020. (XI.10) Korm. rendelet (továbbiakban: Korm. rendelet) újabb védelmi intézkedések szabályait Zalaegerszegen is számos vállalkozásnak figyelembe kell vennie működése során. Fenti rendelet korlátozásai többek között közterületen található vendéglátó előkerteket is érintenek. A közterület-használó a közterület rendeltetéstől eltérő használata után Zalaegerszeg Megyei Jogú Város Önkormányzata Közgyűlésének a közterületek használatáról szóló 47/2004. (XII.03.) önkormányzati rendelete 2. mellékletében szereplő közterület-használati díjat köteles fizetni. Jelen körülmények között a fizetendő közterület-használati díj méltánytalanul hátrányos helyzetbe hozza az amúgy is nehézségekkel küzdő vállalkozásokat. Zalaegerszeg Megyei Jogú Város Önkormányzata a koronavírus világjárvány második hullámában is rendkívül fontosnak tartja a járvány megfékezésére irányuló rendelkezések fegyelmezett végrehajtását, másrészt a rendelkezésre álló eszközökkel kívánja segíteni a fenti vállalkozásokat. A gazdaságvédelem jegyében a vendéglátó üzlet üzemeltetője mentesül a vendéglátóipari előkert, kerthelyiség, terasz kialakítására megkötött közterület-használati szerződésben megállapított díjak megfizetése alól 2021. január 1. és 2021. május 31. közötti időszakban.

1. §-hoz

Hatályba léptető és deregulációs rendelkezést tartalmaz.

Ezen indokolás a jogalkotásról szóló 2010. évi CXXX. törvény 18. § (3) bekezdése és a Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdésében foglaltak alapján a rendelet kihirdetését követően a Nemzeti Jogszabálytárban közzétételre kerül.